PTTEP แนวโน้มกำไร H2/61 สดใสแนะซื้อเก็งกำไรจากโอกาสชนะการประมูล
PTTEP แนวโน้มกำไร H2/61 สดใสแนะซื้อเก็งกำไรจากโอกาสชนะการประมูล
17 ส.ค. 2561

บล.ฟินันเซีย ไซรัส ระบุในบทวิเคราะห์วันนี้(17ส.ค.)ว่า บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP แม้ว่าปริมาณการขายจะลดลงประมาณ 2% จากการขายเงินลงทุนใน Montara แต่จะไม่ได้กระทบกำไรอย่างมีนัยสำคัญเนื่องจากเป็นแหล่งที่มีต้นทุนในการผลิตสูง
ขณะที่แนวโน้มกำไรใน 2H18 จะได้รับผลดีจากการเพิ่มสัดส่วนการลงทุนในบงกชที่จะหนุนกำลังการผลิตของทั้งบริษัทเพิ่มอีก 10% และราคาน้ำมันดิบดูไบที่น่าจะทรงตัวอยู่ที่ US$70/บาร์เรล (+3% H-H) แต่ต้องจับตาดูผลของ Iran Sanction ในเดือน พ.ย. ราคาหุ้นสูงกว่าราคาเหมาะสมของที่ 130 บาท แต่การประมูลสัญญาสัมปทานในแหล่งบงกชและเอราวัณ มีโอกาสเพิ่มมูลค่าได้อีกราว 25-30 บาท จึงยังแนะนำซื้อเก็งกำไรจากโอกาสที่จะชนะการประมูล